آمریکا پرزیدنتی دونالد ترامپین ایران ایله ۲۰۱۵دن واریلان نوکلئر آنلاشمادان تک طرف‌لی اولاراق چکیلمه‌سینین آردین‌دان، خزانه باخانلیغی دا بو اؤلکه‌یه قارشی یئنی تحریملر آچیقلادی.
خزانه باخانلیغی، ایران انقلاب محافظه‌چیلری ایله باغلانتیلی اولدوقلاری سببیله ۶ نفر و ۳ قوروم و یا موسسه‌نی "داها قارا لیسته‌یه" آلدیغینی بیلدیردی.
قراردا، مقداد امینی، محمد حسن خدایی، سعید نجف‌ پور، مسعود نیکبخت، فواد صالحی و محمدرضا خدمتی آدلی ۶ نفرین، ایران انقلاب محافظه‌چیلرینین قدس گوجو ایله باغلانتیلی اولدوقلاری ایر‌لی سورولدو.
قدس گوجو، ۲۰۰۷دن بو یانا آمریکانین ترور اسپانسرلری لیسته‌سین‌ده یئر آلیردی.
خزانه باخانلیغی، آمریکا ایله بیرلشمیش عرب امیرلیکلرینین، ایران انقلاب محافظه‌چیلرینین قدس گوجونه میلیونلارجا دلار ترانسفر ائدیلمه‌سینی تامین ائد‌ن بؤیوک میقیاس‌لی بیر کامبیو شبکه‌سینی دوردوردوغونو دا بیلدیردی.
یئنی تحریملردن قاباق بیر آچیقلاما وئرن ایران جمهورباشقانی حسن روحانی،
ایرانا قارشی یئنی آمریکا تحریمی، بیرلشمیش میلتلر امنیت شوراسینین ۲۲۳۱ سایی‌لی قطعنامه‌سینین و اولوسلارآراسی نورمالارین پوزولماسی اولار" دئمیشدی.
